|  |  |  |
| --- | --- | --- |
| **RAPORTI I VLERËSIMIT TË NDIKIMIT** | |  |
| **EMËRTIMI I PROPOZIMIT TË POLITIKËS** | Projektligj “Për shkencën dhe kërkimin shkencor në Republikën e Shqipërisë” | |
| **MINISTRIA UDHËHEQËSE** | Ministria e Arsimit dhe Sportit | |
| **FAZA E POLITIKËS/VLERËSIMIT TË NDIKIMIT** | Faza zhvillimit | |
| **BURIMI I PROPOZIMIT TË POLITIKËS** | I brendshëm | |
| **DIREKTIVË/RREGULLORE E BE-së** | Jo e zbatueshme | |
| **PUBLIKIMET DHE STRATEGJITË E LIDHURA** | VKM nr. 542, datë 20.09.2023 “Për miratimin e strategjisë kombëtare për kërkimin shkencor, teknologjinë dhe inovacionin 2023–2030 dhe të planit të veprimit për zbatimin e saj” | |
| **DATA E KONSULTIMIT PUBLIK** | 04.07.2023-01.08.2023 | |
| **DATA E VLERËSIMIT TË NDIKIMIT** | - | |
| **A E KA SHQYRTUAR KRYEMINISTRIA VLERËSIMIN E NDIKIMIT?**  **NËSE PO, JEPNI DATËN E SHQYRTIMIT** | Jo | |
| **NUMRI I VLERËSIMIT TË NDIKIMIT** | - | |
| **TE DHËNA KONTAKTI**  **(EMRI, E-MAIL, NUMRI I TELEFONIT TË PERSONIT TË KONTAKTIT)** | **Ardjana Gjini**  [Ardjana.gjini@arsimi.gov.al](mailto:Ardjana.gjini@arsimi.gov.al)  Nr. tel: 0693622989  **Florian Nurçe,** [Florian.nurce@arsimi.gov.al](mailto:Florian.nurce@arsimi.gov.al)  Nr. tel: 0682074495  **Matilda Bulku,**  [Matilda.bulku@arsimi.gov.al](mailto:Matilda.bulku@arsimi.gov.al)  Nr. tel: 0693428935  **Elda Liksala**  Elda.[Liksala@arsimi.gov.al](mailto:Liksala@arsimi.gov.al)  Nr.tel: 0685680980 | |
|  | | |
| **PJESA 1: PËRMBLEDHJE EKZEKUTIVE**  **(Maksimumi 2 faqe)** | | |
| **PËRKUFIZIMI I PROBLEMIT**  *Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?*  Problemi kryesor që synon të adresojë dhe zgjidh projektligji lidhet me performimin joeficent të institucioneve dhe qendrave kërkimore në Republikën e Shqipërisë. Produkti shkencor ka rezultuar në nivele jo të kënaqshme, larg pritshmërive dhe nën rezultatet e vendeve të rajonit. Duke e krahasuar Shqipërinë me vendet e tjera të botës mund të themi që ajo renditet ndër vendet e fundit përsa i përket investimeve për shkencën. Mungesa e investimeve në fushën e shkencës bën që edhe prodhimi shkencor shqiptar të jetë shumë i ulët në krahasim me prodhimin shkencor në vendet e tjera të botës.  Performanca joefikase e institucioneve dhe qendrave kërkimore vjen si rezultat i disa faktorëve. Kjo përfshin faktin që veprimtaria kërkimore-shkencore e pazhvilluar dhe nuk ka pasur vëmendjen e duhur. Mungesa e zhvillimeve pozitive në këtë drejtim ka sjellë mungesën e rezultateve të kërkimit shkencor.  Pra problemi që merret në shqyrtim konsiston në mungesën e kapaciteteve mbështetëse në funksion të politikëbërjes shkencore, e koordinimit të tyre dhe identifikimit të nevojave, në nivel burimesh materiale dhe njerëzore, si dhe në nivel profilesh shkencore e kërkimore.  Një nga shkaqet kryesore që ka sjellë këtë gjendje është mungesa e informimit të duhur për rëndësinë e zhvillimit dhe përkrahjes së veprimtarisë kërkimore-shkencore për rritjen e zhvillimit ekonomik në Shqipëri.  Një problem tjetër është mungesa e matjes së funksionalitetit dhe efikasitetit të organeve politikë-bërëse dhe të produktit të tyre që lidhet ndërmjet angazhimit politik dhe produktit konkret të realizuar në terren, në nivel institucional dhe shkencor.  Ndërhyrja e qeverisë është e nevojshme për identifikimin, organizimin dhe funksionimin e infrastrukturës shkencore mbi baza të dhënash, bibliotekash, arkivash, etj., me qëllim promovimin, mbështetjen, riaktivizimin, racionalizimin e burimeve dhe kapaciteteve, në sektorin e kërkimit shkencor dhe të garancisë së autonomisë, transparencës dhe eficencës. Gjithashtu kjo ndërhyrje është e nevojshme për rregullimin e mënyrës se si regjistrohen dhe funksionojnë Institutet, Qendrat dhe Agjencitë kërkimore-shkencore, që do të ndihmojë për identifikimin institucioneve kërkimore si dhe përthithjen e produktit shkencor në funksion të politikave zhvillimore. | | |
| **OBJEKTIVAT**  *Cilat janë objektivat dhe efektet e synuara të propozimit?*  Objektivat kryesore të këtij propozimi janë:   * sigurimi i produkteve të kërkimit shkencor që mbështesin zhvillimin e qëndrueshëm të vendit, mbrojtjen e mjedisit dhe shëndetit publik, si dhe konsolidimin e identitetit dhe mbrojtjen e interesave kombëtare; * përvetësimi i aftësive dhe njohurive të reja, transferimi i tyre për përfitimin e përgjithshëm publik, me synim rritjen e nivelit të mirëqenies sociale, zhvillimit teknologjik dhe inovacionit; * fuqizimi i aftësive për të menaxhuar dhe zbatuar progresin teknologjik dhe të përgjithshëm shoqëror, si burimi kryesor i zhvillimit të qëndrueshëm, duke rritur vlerën e punës dhe konkurrueshmërinë; * fuqizimi i lidhjeve ndërkombëtare të komunitetit të studiuesve dhe kërkuesve shkencor shqiptarë me ato të zonës europiane të kërkimit, si dhe me kërkuesit e diasporës, duke promovuar lëvizshmërinë dhe përfshirjen në proceset e integrimit evropian dhe në rrjetet ndërkombëtare të vlerave; * ngritja e kapaciteteve të personelit shkencor dhe nxitjen e zhvillimit të karrierës shkencore duke siguruar mundësi të barabarta; * fuqizimi dhe rritja e përdorimit të infrastrukturës kërkimore shkencore duke garantuar akses për të gjithë; * zgjerimi i bashkëpunimit ndërinstitucional në fushën e kërkimit shkencor, me qëllim zhvillimin dhe shfrytëzimin e potencialeve kërkimore shkencore; * nxitja e bashkëpunimit midis institucioneve të kërkimit shkencor dhe biznesit, institucioneve publike, shoqërisë civile, si dhe palëve të tjera të interesuara në veprimtari kërkimore shkencore dhe inovacion; * promovimi, zgjerimi i rolit të shkencës dhe krijimi i një mjedisi favorizues dhe mbështetës për kërkimin shkencor në shoqëri. | | |
| **OPSIONET E POLITIKAVE**  *Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të disavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*  Opsionet e mëposhtme janë vlerësuar në funksion të arritjes së objektivave të politikave:  **Opsioni 0 (status quo):**Të vijohet me kuadrin ligjor ekzistues e konkretisht me ligjin nr. nr.7893, datë 22.12.1994, “Për shkencën dhe zhvillimin teknologjik”, i ndryshuar. Pra ruajtja “status quo”-së (duke mosndërhyrë me amendime të mëtejshme, në ligjin ekzistues dhe duke mos hartuar një projektligji të ri).  **Opsioni 1 (i preferuar):** Shfuqizimi i ligjit aktual dhe miratimi i projektligjit “Për shkencën dhe kërkimin shkencor në Republikën e Shqipërisë”, si bazë ligjore për reformimin e sistemit të zhvillimit të shkencës dhe kërkimit, me qëllim daljen e tij nga apatia dhe vënien në shërbim të tregut dhe interesit publik, pra të zhvillimit të qëndrueshëm të vendit.  **Opsioni 2:** Ndryshimi i ligjit aktual, pra i ligjit nr.7893, datë 22.12.1994, “Për shkencën dhe zhvillimin teknologjik”, i ndryshuar. | | |
| **ANALIZA E NDIKIMEVE**  *Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.*  ***Ndikimet ekonomike***  Vënia në zbatim e opsionit të preferuar do të shoqërohet me ndikime ekonomike.    Kostoja për qeverinë: Miratimi i këtij projektligji nuk pritet të ketë ndikime direkte në buxhetin e shtetit në drejtim të rritjes së shpenzimeve. Ky projektligj rregullon në mënyrë konceptuale dhe ligjore formën e ngritjes së institucioneve të reja të kërkimit shkencor. Aktet specifike që do të iniciojnë ngritjen e institucioneve të reja do të shoqërohet me analiza të veçanta ekonomike.  Përfitimet e organeve kërkimore: Projektligji synon rivitalizimin e institucioneve të kërkimit shkencor me synim rritjen e efektivitetit të tyre. Parashikohet që këto institucione nëpërmjet përmirësimit të kapaciteteve kërkimore, në kushtet e ekonomisë së tregut të lirë dhe parimet e konkurueshmërisë dhe garës të rrisin aftësitë mbi përthithjen e fondeve dhe investimeve nga organizmat ndërkombëtare, bizneset dhe buxheti i shtetit. Aftësimi për hartimin e projekteve kërkimore-shkencore dhe krijimin bashkëpunimeve në kuadër të projekteve të përbashkëta kërkimore-shkencore do të sjellë rritjen e numrit të projekteve të fituara dhe gjenerimin e të ardhura më të mëdha financiare.  Pra zbatimi i këtij opsioni do të ndikojnë në mënyrë të vazhdueshme në rritjen e ekonomisë së vendit.  Përfitimi ekonomik indirekt: Shkenca një nga elementët themelorë të një ekonomie për të konkurruar në tregjet globale. Pra krijimi i një baze ligjore adekuate do të rregullojë këtë fushë dhe do të kontribuojë në përmirësimin dhe rritjen e ekonomisë në vend. Falë kërkimit shkencor firmat, individët, ekonomitë dhe sistemet përmirësojnë produktivitetin e tyre.  ***Ndikimet sociale***  Fusha e veprimtarisë kërkimore-shkencore, është një nga fushat më të rëndësishme pasi ndikon në zhvillimin e qëndrueshëm të vendit dhe progresin e shoqërisë. Ky projektligj do të ndikojë pozitivisht për rritjen e produktit shkencor dhe vënien e shkencës dhe kërkimit shkencor në funksion të përmbushjes së sfidave social-ekonomike.  Fuqizimi dhe rritja e produktivitetit të institucioneve kërkimore-shkencore do të kthehet në dobi publike.  Kërkimi shkencor do të bëhet më i matshëm sepse ky model nuk parashikon vetëm ndryshimin e sistemit institucional të kërkimit, por ndryshon edhe metodologjinë e vlerësimit të cilësisë së punës shkencore e cila parashikohet të jetë e matshme falë investimit konkret nëpërmjet grantit institucional dhe identifikimit specifik te produkteve nëpërmjet rezultateve të projekteve e materializimit te tyre.  Zhvillimet pozitive në fushën e kërkimit shkencor në Shqipëri do të ndikojnë në shëndetin dhe mirëqenien e njeriut sepse ndihmon në zbulimin e shkaqeve të sëmundjeve të ndryshme dhe mënyrave për parandalimin dhe trajtimin e tyre.  ***Ndikimet mjedisore***  Do të ndikojë pozitivisht në klimën dhe mjedisin e qëndrueshëm, cilësinë e ajrit, ujit, tokës dhe shfrytëzimin e saj në riciklimin e mbeturinave. Frekuenca e ndikimeve pozitive në gjendjen aktuale do të jetë e vazhdueshme. | | |
| **ARSYETIMI I OPSIONIT TË PREFERUAR**  *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*  Në krahasim më opsionet e tjera opsioni 1 i miratimit të ligjit të ri vlerësohet si opsioni i preferuar dhe më efektiv. Nëpërmjet këtij opsioni realizohet zgjidhja në mënyrë thelbësore dhe përmbajtësore e problematikave të kërkimit shkencor dhe përmirësimi i produktivitetit të institucioneve kërkimore shkencore.  Ky opsion do të sigurojë reformimin dhe modernizimin e kuadrit ligjor në fushën e veprimtarisë kërkimore-shkencore në Republikën e Shqipërisë. Ligji aktual në fuqi është i papërshtatshëm, pasi ka ndryshuar referenca e bazës ligjore pas miratimit të Kushtetutës në vitin 1998. Ky ligj lë jashtë çështje që paraqesin rëndësi në këtë fushë, siç janë: çështjet e organizimit institucional, në nivel fushash veprimtarie, promovimin e shkencës dhe kërkimit shkencor, etj. Pra, krijimi i një baze ligjore adekuate do të rregullojë këtë fushë dhe do të ndikojë në përmirësimin dhe zhvillimin e ekonomisë në vend. Shkenca dhe kërkimi shkencor do t’i shërbejnë interesit publik e privat, si dhe progresit të shoqërisë.  Ky është opsioni i vetëm që do të mundësojë arritjen e objektivave ligjore të Bashkimit Evropian (BE) që lidhen me kërkimin shkencor si dhe do të kontribuojë në integrimin e Shqipërisë në BE.  **Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në 000 lekë, çmimet aktuale, në terma nominalë):**   |  |  |  |  | | --- | --- | --- | --- | | Financimi | Viti 1\_ 2024 | Viti 2\_ 2025 | Viti 3\_2026 | | Financimi \_Kostoja totale e parashikuar e projekt ligjit 2024-2026 | **3,036,400** | **3,037,400** | **3,087,400** | | Financim i parashikuar nga buxheti i shtetit 2024-2026 | 1,086,400 | 1,087,400 | 1,137,400 | | Financime te Huaja Grante Parashikuara 2024-2026 | 500,000 | 500,000 | 500,000 | | Te ardhura IAL publike | 650,000 | 650,000 | 650,000 | | Totali i burimeve fondeve të identifikuara | **2,236,400** | **2,237,400** | **2,287,400** | | Shuma e fondeve të pambuluara | 800,000 | 800,000 | 800,000 | | | |
|  | | |
| **KONSULTIMI**  *Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*  Ky projektligj është hartuar nga grupi i punës i ngritur me urdhrin nr. 57, datë 25.3.2022, i Kryeministrit, “*Për ngritjen e grupit ndërinstitucional të punës për hartimin e projektligjit, “Për shkencën në Republikën e Shqipërisë”*” dhe urdhrin nr. 212, datë 21.04.2022, të ministrit të Arsimit dhe Sportit, “*Për caktimin e përfaqësuesve të Ministrisë së Arsimit dhe Sportit dhe Sekretariatit Teknik të grupit ndërinstitucional të punës për hartimin e projektligjit, “Për shkencën në Republikën e Shqipërisë”*”.  Në përbërje të grupit ka përfaqësues të Ministrisë së Arsimit dhe Sportit, Akademisë së Shkencave, Agjencisë Shtetërore të Programimit Strategjik dhe Koordinimit të Ndihmës së Huaj, Agjencisë Kombëtare të Kërkimit Shkencor dhe Inovacionit, Agjencisë së Sigurimit të Cilësisë në Arsimin e Lartë, Agjenisë Kombëtare të Financimit të Arsimit të Lartë dhe Konferencës së Rektorëve.  Projektligji është publikuar për konsultim publik në regjistrin elektronik të njoftimeve dhe konsultimeve publike nga data 04.07.2023 deri më 01.08.2023. Projektakti është konsultuar në vijimësi me Konferencën e Rektorëve dhe Akademinë e Shkencave. | | |
| **ZBATIMI DHE MONITORIMI**  *Si do të organizohen zbatimi dhe monitorimi?*  Për zbatimin dhe monitorimin e opsionit të preferuar, do të ngarkohen strukturat e mëposhtme:   * Ministria përgjegjëse për çështjet e shkencës dhe kërkimit shkencor në Republikën e Shqipërisë; * Akademia e Shkencave; * Agjencia Kombëtare e Kërkimit Shkencor e Inovacionit; * Agjencia Kombëtare e Financimit të Arsimit të Lartë; * Këshilli i Arsimit të Lartë e Kërkimit Shkencor; * Agjencia Shqiptare e Investimeve dhe Zhvillimit; * Institucionet e kërkimit shkencor publikë ose private, shqiptarë ose të huaj apo njësi përbërëse të tyre, të cilët kryejnë veprimtari të kërkimit shkencor etj.   Po ashtu është parashikuar që institucionet kërkimore-shkencore publike, apo me partneritet publik, ti nënshtrohen monitorimit dhe kontrollit nga shteti, veçanërisht për çështjet e buxhetit dhe ato ekonomike.  Për çështjet, të cilat kanë të bëjnë drejtpërdrejtë me kërkimin shkencor, kontrolli shtetëror kufizohet vetëm në aspektet e ligjshmërisë dhe të juridiksionit e kompetencave.  Kontrolli shtetëror ushtrohet nëpërmjet ministrisë përgjegjëse të fushës, veçmas ose në bashkëpunim, ose institucioneve eprore përkatëse, sipas përcaktimeve të vendosura me vendim të Këshillit të Ministrave. | | |

|  |
| --- |
| **PJESA 2: BAZA KRYESORE E ANALIZËS DHE E PROVAVE** |

# 

# Historik

* ***Jepni kontekstin e politikës***

Shqipëria është një vend i vogël nga pikëpamja e popullsisë, me rreth 3.000.000 banorë, me nivel relativisht të ulët të të ardhurave, edhe pas më shumë se dy dekadave me një rritje të qëndrueshme ekonomike, por e cenuar shpesh nga krizat e brendshme social-politike apo ato të karakterit rajonal e më gjerë. Ndërsa ka një progres të dukshëm në ristrukturimin e ekonomisë dhe rritjen e produktivitetit, konkurueshmëria e saj është ende e ulët dhe e mbështetur më tepër në kostot e faktorëve (puna), sesa në një vlerë të shtuar. Shqipëria ka aktualisht rreth 2000 biznese të mëdha dhe rreth 90 mijë biznese të vogla. Përbërja sektoriale e ekonomisë shqiptare anon më tepër drejt veprimtarive me teknologji të ulët (punësimi në bujqësi mbetet relativisht i lartë) dhe eksportet janë të ulëta në terma absolute e relative. Për të mundësuar një rregullim strukturor drejt veprimtarive me më tepër dije dhe vlerë të shtuar, është e domosdoshme një politikë efektive në Shkencë, me synimin specializimin e zgjuar (smart specialization) për të plotësuar masat e tjera që mbështesin modernizimin e ekonomisë. Reformat e ndërmarra në fushën e kërkimit shkencor pas viteve 90 më shumë kanë synuar të çlirojnë buxhetin e shtetit nga pesha e financimit për afro 62 institute e qendra kërkimore që Shqipëria trashëgoi nga periudha e ekonomisë së centralizuar. Në kushtet kur financimi për kërkim shkencor dhe zhvillim është 0.04 % e GDP, ndër më të ulët me afro 42 institucione të arsimit të lartë publike e jopublike e 20 institute apo qendra kërkimi të shpërndara në institucione të ndryshme, merr një rëndësi të veçantë një sistem institucional i kërkimit shkencor që është në gjendje të përdorë në mënyrë efektive burimet njerëzore, financiare e infrastrukturore. Në këtë kuadër aspekti më i rëndësishëm është reformimi e konsolidimi afatgjatë i strukturës institucionale të kërkimit në 3 nivelet bazë:

1. niveli institucional i hartimit të kuadrit politik, ligjor e strategjik në fushën e kërkimit shkencor;
2. niveli institucional i realizimit e koordinimit të kërkimit shkencor;
3. niveli institucional i instrumenteve financiarë të mbështetjes së kërkimit shkencor dhe vlerësimit të impaktit të tij në zhvillimin social-ekonomik.

Përsa i përket organizimit institucional të kërkimit shkencor, deri në vitin ‘90, në nivel ekzekutiv, Shqipëria kishte dy institucione kryesore përgjegjëse për zhvillimin e politikave në fushën e arsimit të lartë dhe kërkimit shkencor, siç ishte Komiteti i Shkencës dhe Teknikës (në vijim KSHT), dhe Ministria e Arsimit dhe Kulturës. Nga viti 1987, pjesa e kulturës pranë Ministrisë së Arsimit e Kulturës u shkëput duke krijuar Komitetin e Kulturës dhe Arteve që e zgjati veprimtarinë nga viti 1987-1990. Ndërsa në nivel parlamentar, ishte Komisioni Parlamentar për Arsimin e Kulturën.

Pas rënies së regjimit komunist në fund të viteve ‘90, KSHT (1981-1992), vazhdoi të funksiononte me këtë emër deri në 23 Maj 1992, ku nga Qeveria e re e porsadalë nga zgjedhjet pluraliste të 22 marsit, u riemërtua Komiteti i Shkencës e Teknologjisë (në vijim KSHT).

Në këtë kuadër KSHT-ja (1992-1997) ishte organ i Këshillit të Ministrave me karakter ndërministror të nivelit të politikëbërjes e vendimmarrjes në fushën e kërkimit shkencor. Ndërkohë, në vitin 1993 u ripërcaktuan sërish kompetencat kryesore të KSHT-së. KSHT-ja (1992-1997) ishte organ përgjegjës qeveritar me karakter ndërministror për shkencën e teknologjinë.

Gjithashtu nga viti 1993-1996 pranë KSHT-së funksiononte edhe Zyra e Patentave që regjistronte e mbronte patentat, markat tregtare dhe dizajnin industrial në RSH si dhe të nxiste shpikjet e shërbimet e informacionit për patentat, markat tregtare dhe dizajnin industrial si edhe Zyra e Programit TEMPUS.

Pranë KSHT-së u krijuan dy komisione konsultative: Komisioni për Shkencat Bazë dhe Komisioni për Shkencat Aplikative, të përbëra nga përfaqësues të shquar të shkencës, teknologjisë dhe ekonomisë. Përbërja e komisioneve dhe detyrat e tyre miratoheshin nga kryetari i KSHT-së.

Sipas kuadrit ligjor në fuqi KSHT-ja përbëhej nga 21 përfaqësues të fushave kryesore të shkencës, teknologjisë e ekonomisë dhe miratohej nga Kryesia e Këshillit të Ministrave. Pranë Komitetit funksiononin komisionet e përhershme për fusha te ndryshme të shkencës dhe të teknologjisë. Përbërja e komisioneve dhe detyrat e tyre caktoheshin nga Komiteti i Shkencës dhe i Teknologjisë.

Ndërkohë, më 6 gusht 1993 përveç KSHT-së si organ ndërministror, u ngrit nën drejtimin e Kryeministrit, si organ këshillues pranë Këshillit të Ministrave edhe Këshilli i Politikës Shkencore e Zhvillimit Teknologjik (KPSHZHT) që funksionoi deri në vitin 2006.

Nga viti 1992-1997 funksionuan 2 struktura kryesore në nivel të politikëbërjes dhe miratimit të kuadrit strategjik, ligjor e financiar për shkencën e arsimin e lartë të cilat ishin:

* Komiteti i Shkencës dhe Teknologjisë (KSHT);
* Ministria e Arsimit (MA).

Ndërsa KPSHZH-ja vazhdoi të ushtronte funksionin e tij si organ këshillimor pranë Këshillit të Ministrave edhe pas vitit 1997.

Pas zgjedhjeve parlamentare të 29 qershorit 1997, qeveria e re e cila mori vetë besimin në shtator 1997, e shkriu KSHT-në me Ministrinë e Arsimit duke krijuar Ministrinë e Arsimit dhe Shkencës (MASH), e cila vazhdoi me këtë emërtim deri në shtator 2013, kur u riemërtua Ministria e Arsimit dhe Sportit (MAS) (2013-2017).

Në këtë kuadër funksionet e detyrat e KSHT-së që funksionoi nga viti 1992-1997 u morën nga Ministria e Arsimit e Shkencës (MASH) (1997-2013) përmes Drejtorisë së Politikave të Arsimit të Lartë dhe Drejtorisë së Kërkimit Shkencor.

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

***Përshkrimi i natyrës së problemit***

Nevojitet krijimi i një kuadri ligjor të ri në fushën e kërkimit shkencor, pasi ligji që është aktualisht në fuqi është i papërshtatshëm, duke qenë se ka ndryshuar referenca e bazës ligjore pas miratimit të Kushtetutës në vitin 1998. Ky ligj lë jashtë çështje që paraqesin rëndësi në këtë fushë, siç janë: çështjet e organizimit institucional, në nivel fushash veprimtarie, promovimin e shkencës dhe kërkimit shkencor, etj. Pra, krijimi i një baze ligjore adekuate do të rregullojë këtë fushë dhe do të ndikojë në përmirësimin dhe zhvillimin e ekonomisë në vend. Shkenca dhe kërkimi shkencor do t’i shërbejnë interesit publik e privat, si dhe progresit të shoqërisë.

***Identifikimi i shkaqeve të problemit***

Shkaqet e problematikave të konstatuara dhe gjendjes aktuale të kërkimit shkencor në vendin tonë janë të ndryshme, ndër të cilat mund të përmendim:

* mungesa e legjislacionit adekuat;
* niveli jo i kënaqshëm i kapaciteteve institucionale dhe njerëzore në fushën e veprimtarisë kërkimore-shkencore;
* niveli i ulët i përfshirjes së institucioneve kërkimore-shkencore shqiptare në programet ndërkombëtare të kërkimit shkencor, dhe si rrjedhojë mungesa e përfitimit prej tyre;
* mungesa e investimeve në infrastrukturën kërkimore, mungesa e bibliotekave, arkivave, hapësirave dhe laboratorëve për zhvillimin e veprimtarisë kërkimorë-shkencore dhe inovative;
* mungesa e fondacioneve financuese të specializuara në këtë sektor, etj.

***Përshkrimi i shtrirjes së problemit***

Problematikat në shqyrtim paraqesin një shtrirje të gjerë në fushën e kërkimit-shkencor. Nëpërmjet adresimit të problematikave, synohet krijimi i bazës ligjore që do të shërbejë për trajtimin e të gjitha çështjeve që lidhen me fushën e kërkimit-shkencor në Republikën e Shqipërisë.

***Grupet e prekura nga ky problem***

1. Institucionet e kërkimit shkencor.
2. Të gjitha llojet e bizneseve.
3. Qytetarët.
4. Qeveria.
5. Grupet e tjera të interesit në varësi të rastit.

***Vlerësimi nëse problemi mund të trajtohet ose jo përmes një ndryshimi të politikave***

Problematika e sipërcituar synohet të adresohet nëpërmjet ndërhyrjes së politikës, duke garantuar kështu krijimin e një baze ligjore adekuate që do të shërbejë për trajtimin e të gjitha çështjeve që lidhen me veprimtarinë kërkimore-shkencore në Republikën e Shqipërisë.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë*

# Qeveria planifikon të ndërhyjë me qëllim që ligji për shkencën dhe kërkimin shkencor të ndjekë të njëjtën linjë dhe të jetë në përputhje me Strategjinë Kombëtare për Kërkimin shkencor, Teknologjisë dhe Inovacionit 2023-2030, e cila është miratuar me vendimin nr. 542, datë 20.09.2023, të Këshillit të Ministrave “Për miratimin e strategjisë kombëtare për kërkimin shkencor, teknologjinë dhe inovacionin 2023–2030 dhe të planit të veprimit për zbatimin e saj”

# Nëpërmjet kësaj polithike synohet plotësimi dhe përmirësimi i kuadrit ligjor në fuqi në fushën e kërkimit shkencor, duke bërë të mundur zbatimin e vizionit dhe të politikës së Qeverisë Shqiptare në këtë fushë. Gjithashtu, kjo politikë ka si qëllim të arrijë një përafrim edhe më të madh të dispozitave të këtij ligji me legjislacionin evropian që rregullon fushën e kërkimit shkencor.

# Sa më sipër, ndërmarrja e kësaj politike vjen si nevojë dhe detyrim i rishikimit të rregullt të ndikimit të akteve ligjore, si dhe zhvillimit të politikave dhe të strategjive të reja sektoriale dhe ndërsektoriale në fushën e kërkimit shkencor.

# Hartimi i një ligji të ri vlerësohet si ndërhyrja me efikase për adresimin e nevojës për reformimin e sistemit të zhvillimit të kërkimit shkencor. Kjo ndërhyrje është e nevojshme:

# për të mundësuar një rregullim strukturor drejt veprimtarive me më tepër dije dhe vlerë të shtuar;

# për të plotësuar masat e tjera që mbështesin modernizimin e ekonomisë;

# për të rritur efektivitetin e institucioneve të kërkimit shkencor dhe zhvillimin e aftësive të tyre për përthithjen fondeve dhe gjenerimin e të ardhurave;

# për të bërë të mundur që sistemi institucional i kërkimit shkencor të përdorë në mënyrë efektive burimet njerëzore, financiare dhe infrastrukturore;

# për të reformuar dhe konsoliduar në mënyrë afatgjatë strukturën institucionale të kërkimit në 3 nivelet bazë:

# niveli institucional i hartimit të kuadrit politik, ligjor e strategjik në fushën e kërkimit shkencor;

# niveli institucional i realizimit e koordinimit të kërkimit shkencor;

# niveli institucional i instrumenteve financiarë të mbështetjes së kërkimit shkencor dhe vlerësimit të impaktit të tij në zhvillimin social-ekonomik.

# Për sa më sipër ndërhyrja e qeverisë vlerësohet se duhet të jetë tërësore nëpërmjet implementimit të një ligji të ri.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë*
* sigurimi i produkteve të kërkimit shkencor që mbështesin zhvillimin e qëndrueshëm të vendit, mbrojtjen e mjedisit dhe shëndetit publik, si dhe konsolidimin e identitetit dhe mbrojtjen e interesave kombëtare;
* përvetësimi i aftësive dhe njohurive të reja, transferimi i tyre për përfitimin e përgjithshëm publik, me synim rritjen e nivelit të mirëqenies sociale, zhvillimit teknologjik dhe inovacionit;
* fuqizimi i aftësive për të menaxhuar dhe zbatuar progresin teknologjik dhe të përgjithshëm shoqëror, si burimi kryesor i zhvillimit të qëndrueshëm, duke rritur vlerën e punës dhe konkurrueshmërinë;
* fuqizimi i lidhjeve ndërkombëtare të komunitetit të studiuesve dhe kërkuesve shkencor shqiptarë me ato të zonës europiane të kërkimit, si dhe me kërkuesit e diasporës, duke promovuar lëvizshmërinë dhe përfshirjen në proceset e integrimit evropian dhe në rrjetet ndërkombëtare të vlerave;
* ngritja e kapaciteteve të personelit shkencor dhe nxitjen e zhvillimit të karrierës shkencore duke siguruar mundësi të barabarta;
* fuqizimi dhe rritja e përdorimit të infrastrukturës kërkimore shkencore duke garantuar akses për të gjithë;
* zgjerimi i bashkëpunimit ndërinstitucional në fushën e kërkimit shkencor, me qëllim zhvillimin dhe shfrytëzimin e potencialeve kërkimore shkencore;
* nxitja e bashkëpunimit midis institucioneve të kërkimit shkencor dhe biznesit, institucioneve publike, shoqërisë civile, si dhe palëve të tjera të interesuara në veprimtari kërkimore shkencore dhe inovacion;
* promovimi, zgjerimi i rolit të shkencës dhe krijimi i një mjedisi favorizues dhe mbështetës për kërkimin shkencor në shoqëri.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura*

**Opsioni 0 (status quo):**

Ligji nr.7893, datë 22.12.1994, “Për shkencën dhe zhvillimin teknologjik”, i ndryshuar.

Ky opsion i cili quhet ndryshe opsioni pa ndryshime do të nënkuptonte gjendjen aktuale pa asnjë ndryshim në zhvillimin e aspektit ekonomik dhe atë ligjor. Gjendja aktuale tregon qartë se korniza ligjore për përkrahjen dhe mbështetjen institucionale në zhvillimin e veprimtarisë kërkimore-shkencore ka mangësi. Si pasojë e kësaj situate mungojnë mekanizmat që do të bashkërendonin aktivitetet ndërinstitucionale e prioriteteve dhe fushat ku do të ndihmonin në mbështetjen, avancimin dhe zhvillimin e bizneseve në materializimin e ideve inovative duke i rritur kapacitet njerëzore dhe infrastrukturën në përgjithësi për produktet cilësore me të cilat do të konkurronin përveç tregut vendor edhe në tregjet rajonale dhe evropiane.

**Opsioni 1:**

Hartimi i projektligjit “Për shkencën dhe kërkimin shkencor në Republikën e Shqipërisë”.

Ky opsion është vlerësuar si opsioni i preferuar dhe më efektiv, pasi vetëm ky opsion do të sjellë krijimin e një baze ligjore adekuate që do të rregullojë këtë fushë dhe do të ndikojë në përmirësimin dhe zhvillimin e ekonomisë në vend. Nëpërmjet këtij opsioni realizohet zgjidhja në mënyrë thelbësore dhe përmbajtësore e problematikave të evidentuara në fushën e kërkimit shkencor gjatë zbatimit të ligjit aktual në fuqi.

**Opsioni 2:**

Ndryshimi i ligjit aktual, pra i ligjit nr.7893, datë 22.12.1994, “Për shkencën dhe zhvillimin teknologjik”, i ndryshuar. Për shkak të nevojave për ndryshime të shumta dhe thelbësore në përcaktimet e këtij ligji vlerësojmë se ndryshimi i tij nuk do të zgjidhte problematikat e konstatuara deri më sot si dhe nuk do ishte e përshtatshme nga ana e teknikës legjislative pasi ndryshon mbi masën 50 (pesëdhjetë) përqind. Ligji aktual në fuqi nuk rezulton të jetë më koherent me situatën aktuale të kërkimit shkencor në vend.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*

* + *Përshkruani nga ana cilësore ndikimet e drejtpërdrejta mbi grupet e prekura.*
  + *Analizoni nga ana sasiore ndikimet më të rëndësishme të drejtpërdrejta.*
  + *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
  + *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
  + *Përshkruani nga ana cilësore ndikimet jo të drejtpërdrejta mbi grupet e prekura.*
  + *Analizoni ndikimin mbi konkurrencën.*
* *Diskutoni kufizimin e analizës:*
  + *Jepni supozimet në të cilat janë bazuar parashikimet dhe risqet, të cilave ato u nënshtrohen.*
  + *Tregoni sa të forta, të pavarura dhe të rëndësishme janë provat që mbështesin supozimet.*
  + *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*

* + *Paraqisni një pasqyrë përmbledhëse të të gjitha ndikimeve të opsioneve të analizuara.*
  + *Shpjegoni se si ndikimet e të gjitha opsioneve të analizuara krahasohen me njëra-tjetrën.*
  + *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Npërmjet hartimit të projektligjit i kushtohet vëmendje e veçantë zhvillimit të shkencës dhe aktiviteteve të tjera të ngjashme ose plotësuese të saj në Republikën e Shqipërisë, organizimit dhe funksionimit të veprimtarive shkencore.

Grupet e prekura nga kjo politikë janë:

* Institucionet e kërkimit shkencor.
* Të gjitha llojet e bizneseve.
* Qytetarët.
* Qeveria.
* Grupet e tjera të interesit në varësi të rastit.

Opsioni i preferuar do të ketë ndikime sociale pozitive pasi fusha e veprimtarisë kërkimore-shkencore, është një nga fushat më të rëndësishme, duke qenë se ndikon në zhvillimin e qëndrueshëm të vendit dhe progresin e shoqërisë. Konkretisht, ndikimet sociale të drejtëpërdrejta te grupet janë:

* Rritja e produktit shkencor dhe vënien e shkencës në funksion të përmbushjes së sfidave social-ekonomike.
* Fuqizimi dhe rritja e produktivitetit të institucioneve kërkimore-shkencore.
* Kërkimi shkencor do të bëhet më i matshëm sepse ky model nuk parashikon vetëm ndryshimin e sistemit institucional të kërkimit, por ndryshon edhe metodologjinë e vlerësimit të cilësisë së punës shkencore e cila parashikohet të jetë e matshme falë investimit konkret nëpërmjet grantit institucional dhe identifikimit specifik te produkteve nëpërmjet rezultateve të projekteve e materializimit te tyre.
* Përmirësimi i shëndetit dhe mirëqenies së njeriut, duke ndihmuar në zbulimin e shkaqeve të sëmundjeve të ndryshme dhe mënyrave për parandalimin dhe trajtimin e tyre.
* Mbrojtja e mjedisit nëpërmjet sigurimit të produkteve të kërkimit shkencor.
* Rritja e mirëqenies sociale.

Mosndërhyrja nëpërmjet politikës, nëpërmjet këtij opsioni do të shoqërohej me ndikime sociale negative, pasi pa zhvillimin e shkëncës dhe kërkimit shkencor nuk do të ketë rritje të mirëqënies sociale, përmirësim të shëndetit, etj. Ndikimet sociale, në mënyrë indirekte shoqërohen me efekte ekonomike negative, nëpërmjet rritjes së shpenzimeve për kryerjen e kërkimit shkencor.

Vënia në zbatim e opsionit të preferuar do të shoqërohet me ndikime ekonomike. Miratimi i këtij projektligji pritet të ketë ndikime direkt në buxhetin e shtetit në drejtim të rritjes së shpenzimeve, konkretisht si më poshtë:

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Opsioni i preferuar është përzgjedhur opsioni 1 “Hartimi i projektligjit “Për shkëncën dhe kërkimin shkencor në Republikën e Shqipërisë””, me qëllim krijimin e një kuadri ligjor të ri të përshtatshëm në fushën e kërkimit shkencor.

Ky opsion është vlerësuar si opsioni i preferuar dhe më efektiv, pasi vetëm ky opsion do të sjellë krijimin e një baze ligjore adekuate që do të rregullojë këtë fushë dhe do të ndikojë në përmirësimin dhe zhvillimin e ekonomisë në vend. Nëpërmjet këtij opsioni realizohet zgjidhja në mënyrë thelbësore dhe përmbajtësore e problematikave të evidentuara në fushën e kërkimit shkencor gjatë zbatimit të ligjit aktual në fuqi.

Për të dhënë një ide më të qartë të arsyeve së përzgjedhjes së Opsionit 1 si opsioni i preferuar për implementimin e politikës, është përgatitur analiza me shumë kritere.

Opsionet që janë marrë në konsideratë për analizën me shumë kritere janë:

Opsioni 0: Ruajtja e status quo-së, të vijohet me kuadrin ligjor ekzistues;

Opsioni 1: Shfuqizimi i ligjit aktual dhe miratimi i një ligji të ri.

Opsioni 2: Ndryshimi i ligjit nr. 7893, datë 22.12.1994, “Për shkencën dhe zhvillimin teknologjik”, i ndryshuar.

Për të vlerësuar opsionet duke përdorur analizën me shumë kritere, janë ndjekur hapat e mëposhtëm:

Janë përcaktuar kriteret që tregojnë arritjen e objektivave:

1. Sigurimi i produkteve të kërkimit shkencor që mbështesin zhvillimin e qëndrueshëm të vendit, mbrojtjen e mjedisit dhe shëndetit publik.
2. Ngritja e kapaciteteve të personelit shkencor dhe nxitja e zhvillimit të karrierës shkencore duke siguruar mundësi të barabarta;
3. Rritja e përdorimit të infrastukturës kërkimore shkencore duke garantuar akses për të gjithë;
4. Nxitja e bashkëpunimit midis institucioneve të kërkimit - shkencor dhe biznesit, institucioneve publike, shoqërisë civile, si dhe palëve të tjera të interesuara në veprimtari kërkimore shkencore dhe inovacion;
5. Hartimi i kuadrit ligjor në fushën e kërkimit shkencor;
6. Kosto – efektiviteti.

Është vendosur pesha e kritereve sipas rëndësisë relative:

1. Sigurimi i produkteve të kërkimit shkencor që mbështesin zhvillimin e qëndrueshëm të vendit, mbrojtjen e mjedisit dhe shëndetit publik; - 4
2. Ngritja e kapaciteteve të personelit shkencor dhe nxitja e zhvillimit të karrierës shkencore duke siguruar mundësi të barabarta; - 4
3. Rritja e përdorimit të infrastukturës kërkimore shkencore duke garantuar akses për të gjithë; - 3
4. Nxitja e bashkëpunimit midis institucioneve të kërkimit - shkencor dhe biznesit, institucioneve publike, shoqërisë civile, si dhe palëve të tjera të interesuara në veprimtari kërkimore shkencore dhe inovacion; -3
5. Hartimi i kuadrit ligjor në fushën e kërkimit shkencor; - 4
6. Kosto – efektiviteti. - 2

Pra, për të bërë dallimin e opsioneve nga njëra-tjetra dhe me qëllim përzgjedhjen e opsionit më të mirë secili kriter është vlerësuar me një peshë specifike vlerësuar nga 1-5; Gjithashtu, secili kriter në varësi të peshës së tij, është vlerësuar me pikë përkatëse sipas shkallës së preferencës për çdo opsion për secilin kriter nga 0-5 ku 0 përfaqëson opsionin më pak të preferuar dhe 5 atë më të preferuarin. Matrica e performancës:

|  |  |  |  |  |  |  |  |
| --- | --- | --- | --- | --- | --- | --- | --- |
| **Kriteret** | **Pesha**  **(Rëndësia relative)** | **Opsioni 0** | | **Opsioni 1** | | **Opsioni 2** | |
| **Pikë** | **Vlera**  **(=Pesha x pikë)** | **Pikë** | **Vlera**  **(=Pesha x pikë)** | **Pikë** | **Vlera**  **(=Pesha x pikë)** |
| Sigurimi i produkteve të kërkimit shkencor që mbështesin zhvillimin e qëndrueshëm të vendit, mbrojtjen e mjedisit dhe shëndetit publik | 4 | 0 | 0 | 5 | 20 | 1 | 4 |
| Ngritja e kapaciteteve të personelit shkencor dhe nxitja e zhvillimit të karrierës shkencore duke siguruar mundësi të barabarta . | 4 | 0 | 0 | 5 | 20 | 1 | 4 |
| Rritja e përdorimit të infrastukturës kërkimore shkencore duke garantuar akses për të gjithë | 3 | 0 | 0 | 5 | 15 | 1 | 3 |
| Nxitja e bashkëpunimit midis institucioneve të kërkimit - shkencor dhe biznesit, institucioneve publike, shoqërisë civile, si dhe palëve të tjera të interesuara në veprimtari kërkimore shkencore dhe inovacion | 3 | 0 | 0 | 5 | 15 | 1 | 3 |
| Hartimi i kuadrit ligjor në fushën e kërkimit shkencor | 4 | 0 | 0 | 5 | 20 | 0 | 0 |
| Kosto - efektiviteti | 2 | 0 | 0 | 4 | 8 | 2 | 4 |
| **Pikët totale për secilin opsion** | |  | **0** |  | **98** |  | **18** |

Analiza me shumë kritere tregon se opsioni 1, hartimi i projektligjit “Për shkencën në Republikën e Shqipërisë” është vlerësuar me më shumë pikë, për këtë arsye është përzgjedhur si opsion i preferuar.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Strukturat kryesore të ngarkuara me përgjegjësinë e zbatimit të këtij projektligji, të cilat janë si më poshtë:

* Ministria përgjegjëse për çështjet e shkencës dhe kërkimit shkencor në Republikën e Shqipërisë;
* Agjencia Kombëtare e Kërkimit Shkencor e Inovacionit;
* Agjencia Kombëtare e Financimit të Arsimit të Lartë;
* Akademia e Shkencave;
* Institucionet e arsimit të lartë;
* Institucionet e kërkimit shkencor publikë ose private, shqiptarë ose të huaj apo njësi përbërëse të tyre, të cilët kryejnë veprimtari të kërkimit shkencor etj.

Disa nga pengesat e mundshme për zbatimin e opsionit të zgjedhur, janë:

* Vonesat në hartimin dhe miratimin e akteve nënligjorë të cilat do të dalin në zbatim të ligjit.
* Vonesat në ngritjen e kapaciteteve të personelit shkencor dhe nxitja e zhvillimit të karrierës shkencore.
* Vonesat në përcaktimin e rregullave dhe procedurave për organizimin dhe funksionimin e sistemit të shkencës në Republikën e Shqipërisë.
* Vonesat në mundësimin e financimit të këtij sistemi të shkencës.
* Vonesat në identifikimin e shkeljeve si plagjiatura, falsifikimi dhe fabrikimi i rezultateve të kërkimit dhe vonesa në përcaktimin e masave disiplinore në kërkimin shkencor.

Disa nga masat që do të ndërmerren gjatë zbatimit për të arritur qëllimet e politikës, janë:

* Miratimi i akteve nënligjore që do të bëjnë të mundur zbatimin e opsionit të preferuar.
* Krijimi i Këshillit Kombëtar për Shkencën dhe Kërkimin Shkencor si organ këshillimor ngritur pranë Kryeministrit, që ka për detyrë të vlerësojë veprimtarinë kërkimore shkencore në vend dhe të japë rekomandime lidhur me të;
* Miratimi i Kodit të Etikës në kërkimin shkencor, për garantimin e vlerave të kërkimit shkencor;
* Krijimi i Regjistri Kombëtar të Institucioneve dhe Kërkuesve Shkencorë;
* Përcaktimi i financimit të kërkimit shkencor dhe Inovacionit.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre*

Strukturat që ngarkohen drejtpërdrejtë me vlerësimin e efektivitetit dhe te zbatimit të këtij projektligji, janë:

* Ministria përgjegjëse për çështjet e shkencës dhe kërkimit shkencor në Republikën e Shqipërisë;

Si tregues për matjen e arritjes së qëllimit, mund të përmendim, krijimin e Këshillit Kombëtar për Shkencën dhe Kërkimin Shkencor, miratimi i kodit të etikës në kërkimin shkencor, nga ministria përgjegjëse për çështjet e shkencës dhe kërkimit shkencor në Republikën e Shqipërisë, miratimin e kodit të etikës nga cdo institucion i kërkimit shkencor, vlerësimin e punës së punonjësit kërkimor shkencor, vlerësimi i institucioneve të kërkimit shkencor, konkretisht si më poshtë:

* Këshilli Kombëtar për Shkencën dhe Kërkimin Shkencor jep mendim ministrit për sistemin e vlerësimit të veprimtarisë kërkimore-shkencore dhe për hartimin e kritereve për dhënien e lejes, për institucionet e kërkimit shkencor dhe këshillon lidhur me rezultatet dhe metodologjinë e vlerësimit të kërkimit shkencor.
* Rezultatet e punës së punonjësit kërkimor shkencor vlerësohen në vazhdimësi në mënyrë periodike në institucionin ku ushtron aktivitetin, prej strukturave të ngritura për këtë qëllim.
* Institucionet e kërkimit shkencor, të cilat financohen nga fonde publike, do t’i nënshtrohen periodikisht vlerësimit të përmbushjes së kushteve dhe kritereve nga ministria përgjegjëse për çështjet e shkencës dhe kërkimit shkencor në Republikën e Shqipërisë. Në përfundim të vlerësimit, ministri përgjegjës për çështjet e shkencës dhe kërkimit shkencor në Republikën e Shqipërisë merr masat përkatëse. Vlerësimi i parë i institucioneve kërkimore shkencore ekzistuese bëhet brenda 3 viteve nga hyrja në fuqi e këtij ligji.

**Raporti i vlerësimit të ndikimit - Shtojca 2*****Tabela:***

***Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

***në milionë lekë***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2023** | **2024** | **2025** | **2026** | **2027** | **2028** | **2029** | **2030** | **2031** | **2032** |
| **Faktori zbritës** |  |  |  |  |  |  |  |  |  |  |
| Kosto për buxhetin – një herë | 731 |  |  |  |  |  |  |  |  |  |
| Kosto për buxhetin – në vazhdim |  | 1,086.4 | 1,087.4 | 1,137.4 | 1,318 | 1,557 | 1,809 | 2,007 | 2,268 | 2,562 |
| Kosto për biznesin – një herë |  |  |  |  |  |  |  |  |  |  |
| Kosto për biznesin – në vazhdim | 1,150 |  |  |  |  |  |  |  |  |  |
| Kosto për grupet e tjera – një herë |  | 1,150 | 1,150 | 1,150 | 1,350 | 1,450 | 1,570 | 1,670 | 1,850 | 2,050 |
| Kosto për grupet e tjera – në vazhdim |  | 800.0 | 800.0 | 800.0 | 800.0 | 900.0 | 900.0 | 900.0 | 900.0 | 900.0 |
| **Kosto në total** | **2,481** | **3,036** | **3,037** | **3,087** | **3,568** | **3,907** | **4,279** | **4,577** | **5,018** | **5,512** |
| **Kosto e zbritur në total** = Kosto në total x faktorin zbritës | **38,503** |  |  |  |  |  |  |  |  |  |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – një herë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë | **2,481** |  |  |  |  |  |  |  |  |  |
| Përfitimi për grupet e tjera – në vazhdim |  | **3,036** | **3,037** | **3,087** | **3,568** | **3,907** | **4,279** | **4,577** | **5,018** | **5,512** |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** | 1830.5 | **3,036** | **3,037** | **3,087** | **3,568** | **3,907** | **4,279** | **4,577** | **5,018** | **5,512** |
| **Përfitimi i zbritur në total** = Përfitimi në total x faktorin zbritës | **38,503** |  |  |  |  |  |  |  |  |  |
| **Vlera aktuale e kostos në total** |  |
| **Vlera aktuale e përfitimit në total** | **38,503** |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total | 0 |

**Shënim: Kosto Përfitime Raporti i vlerësimit të ndikimit - Shtojca 2/b**

***Tabelë: Vlera aktuale neto në total e çdo opsioni***

|  |  |  |  |
| --- | --- | --- | --- |
| **Opsioni** | **Vlera aktuale në milionë lekë** | | **Vlera aktuale neto në milionë lekë** |
| **Kosto** | **Përfitimi** |
| Opsioni 1\_Financimi me fonde nga Buxheti i shteti | 23,003 | 23,003 | 0 |
| Opsioni 2 |  |  |  |